laion/Wikipedia-Exotic huggingface dataset:
ফিঞ্চ

ফিঞ্চ (ইংরেজি ভাষায়: Finch) ফ্রিঞ্জিলিডি (fringillidae) পরিবারভুক্ত এক ধরনের ছোট গায়ক পাখি। গায়ক হওয়ায় যথারীতি তাদেরকে প্যাসারাইন পাখি হিসেবে অভিহিত করা হয়। এদের মূল আবাসস্থল দক্ষিণ গোলার্ধ। দক্ষিণ গোলার্ধের সব স্থানেই হয়ত এদের দেখা যায়, তবে কিছু উপ-পরিবার সব স্থানে পাওয়া যায় না। যেমন একটি উপ-পরিবার কেবল নিওট্রপিক অঞ্চলে দেখা যায়, একটি দেখা যায় শুধু হাওয়াই দ্বীপপুঞ্জে এবং আরেকটি উপ-পরিবার শুধুই প্যালিআর্কটিক অঞ্চলে পাওয়া যায়। ফিঞ্চদের প্রায় সব প্রজাতিই ফ্রিঞ্জিলিডি পরিবারের অন্তর্ভুক্ত। ফ্রিঞ্জিলিডি নামটি এসেছে লাতিন শব্দ ফ্রিঞ্জিলা থেকে। লাতিন ভাষায় চ্যাফিঞ্চ-কে (ফিঞ্চের একটি প্রজাতি Fringilla coelebs) ফ্রিঞ্জিলা নামে ডাকা হয়। ইউরোপে এই প্রজাতির ফিঞ্চ হরহামেশাই দেখা যায়। অবশ্য ফ্রিঞ্জিলিডি পরিবারের বাইরেও কিছু প্রজাতিকে সাধারণভাবে ফিঞ্চ নামে ডাকা হয়। যেমন অস্ট্রেলিয়ার প্রাচীন ক্রান্তীয় অঞ্চলে এস্ট্রিলডিডি (Estrildidae) নামে একটি পরিবার আছে যারা দেখতে অনেকটাই ফিঞ্চের মত, এদেরকেও তাই ফিঞ্চ বলা হয়। এ ধরনের পাখিগুলো ফিঞ্চ না হলেও সাদৃশ্যের কারণে অনেকে এদেরকে ফিঞ্চ বলে থাকেন। এ ধরনের পাখির একটি বড় উদাহরণ ডারউইনের ফিঞ্চ। চার্লস ডারউইন গালাপাগোস দ্বীপপুঞ্জে ১৪ প্রজাতির ফিঞ্চ (তথাকথিত) শনাক্ত করেছিলেন এবং এগুলো তার প্রাকৃতিক নির্বাচন তত্ত্বের বড় প্রমাণ হিসেবে কাজ করেছিল। এই ফিঞ্চগুলোকে বর্তমানে অদ্ভুত ট্যানেজার পরিবারের সদস্য হিসেবে ধরা হয় যদিও ঐতিহাসিকতার কারণে অনেকে এখনও তাদের ফিঞ্চ বলে থাকেন। এ কারণে ডারউইনের ফিঞ্চ নামটিও পরিবর্তন করা হয়নি। উইকিমিডিয়া কমন্সে ফিঞ্চ সংক্রান্ত মিডিয়া রয়েছে। ইন্টারনেট বার্ড কালেকশনে ফিঞ্চদের ভিডিও ন্যাশনাল ফিঞ্চ অ্যান্ড সফ্টবিল সোসাইটি
বাংলাদেশ অভ্যন্তরীণ নৌ-পরিবহন কর্তৃপক্ষ

বাংলাদেশ অভ্যন্তরীণ নৌ-পরিবহন কর্তৃপক্ষ (সংক্ষেপ বিআইডব্লিউটিএ নামে বেশি পরিচিত) বাংলাদেশ সরকারের একটি স্বায়ত্তশাসিত সংস্থা, যা দেশের অভ্যন্তরীণ নৌ চলাচল নিয়ন্ত্রণ করে। এটি নৌ পরিবহন নিয়ন্ত্রণ ও উন্নয়ন সহ নৌযান সমূহের জন্য বিভিন্ন আইন ও নীতিমালা প্রণয়ন, অনুমোদন, নিবন্ধন ইত্যাদি কাজের জন্য দায়িত্বপ্রাপ্ত। ঢাকার মতিঝিলে এর প্রধান কার্যালয় অবস্থিত এবং এটি বাংলাদেশের নৌ পরিবহন মন্ত্রণালয়ের অধীন। ১৯৫৮ সালে পূর্ব পাকিস্তান অভ্যন্তরীণ নৌ পরিবহন কর্তৃপক্ষ হিসেবে পূর্ব পাকিস্তান সরকার একটি সংস্থা প্রতিষ্ঠা করেছিল। ১৯৫৮ সালের ৩১ অক্টোবর পূর্ব পাকিস্তান অভ্যন্তরীণ নৌ পরিবহন কর্তৃপক্ষ অধ্যাদেশ ১৯৫৮ (ই.পি. অধ্যাদেশ, ১৯৫৮-এর LXXV নং) দ্বারা এটি প্রতিষ্ঠিত হয়। তৎকালীন সময়ে এ অঞ্চলের নৌ পরিবহন খাত নিয়ন্ত্রণ, পরিচালনা ও উন্নয়নের লক্ষে সংস্থাটি গঠিত হয়। ১৯৭১ সালে বাংলাদেশের স্বাধীনতার পর এর নাম হয় বাংলাদেশ অভ্যন্তরীণ নৌ পরিবহন কর্তৃপক্ষ। বাংলাদেশের আভ্যন্তরীন নৌপরিবহন ব্যবস্থা বাংলাদেশের নদীবন্দরের তালিকা পটভূমি এবং সৃষ্টি Financial year development budget ওয়েব্যাক মেশিনে আর্কাইভকৃত ১৪ জুন ২০১৩ তারিখে — BIWTA https://www.somoynews.tv/news/2023-03-01/%E0%A6%AC%E0%A6%BF%E0%A6%86%E0%A6%87%E0%A6%A1%E0%A6%AC%E0%A7%8D%E0%A6%B2%E0%A6%BF%E0%A6%89%E0%A6%9F%E0%A6%8F-%E0%A6%B0-%E0%A6%A8%E0%A6%A4%E0%A7%81%E0%A6%A8-%E0%A6%9A%E0%A7%87%E0%A7%9F%E0%A6%BE%E0%A6%B0%E0%A6%AE%E0%A7%8D%E0%A6%AF%E0%A6%BE%E0%A6%A8-%E0%A6%86%E0%A6%B9%E0%A6%AE%E0%A7%87%E0%A6%A6-%E0%A6%AE%E0%A7%8B%E0%A6%B8%E0%A7%8D%E0%A6%A4%E0%A6%AB%E0%A6%BE
আওস ইবনে খালিদ

আওস ইবনে খালিদ ইবনে উবাইদ ইবনে উমাইয়া মুহাম্মাদের একজন আনসারী সাহাবা ছিলেন। তার পিতার নাম খালিদ ইবনে উবাইদ। তিনি সৌদি আরবের মদিনা শহরে জন্মগ্রহণ করেছিলেন এবং হিজরতের পরে মুহাম্মাদকে সাহায্য করার কারণে আনসার সাহাবা পদবী ধারণ করেন। ইবনে কালবী বর্ণনা করেছেন, তিনি ৬৩৬ সালে সংঘঠিত ইয়ারমুকের যুদ্ধে অংশগ্রহণ করেছিলেন এবং হাসনান ইবনে সাবিত এই যুদ্ধে তাকে শত্রুদের উপর আক্রমণ করতে দেখেন এবং তিনি তার বীরত্বের বর্ণনা দিয়ে একটি কবিতাও রচনা করেছেন। ইবনে হাজার আসকালানি, [আল ইসাবা ফি তাময়িযিস সাহাবা, ১ম খন্ড -৮৩], মিশর ১৩২৮ হিজরি।  ইবনুল আসির, [উসদুল গাবা, তা.বি -১ম খণ্ড -১৪৪]।  ইবনে আবদিল বারর, [আল ইসতিয়াব ১ম খন্ড]।
আগাদেজ মসজিদ

আগাদেজ মসজিদ (এছাড়াও গ্র্যান্ড আগাদেজ মসজিদ নামেও বেশ পরিচিত) নাইজারের আগাদেজে অবস্থিত একটি মসজিদ। নাইজারের আগাদেজ নামক এক বিশিষ্ট ব্যক্তি সম্পূর্ণ কাদা-মাটি দিয়ে এটি তৈরি করেছিলেন। পরবর্তিতে তার নামেই এর নামকরণ করা হয়েছে। বর্তমানে এটি পৃথিবীর দীর্ঘতম কাদা-ইটের মসজিদ। এই শহরটি ১৫১৫ সালে সোনহাই সাম্রাজ্যের দখল করেছিল। ১৮৪৪ সালে এটি আবার পুনরুদ্ধার করা হয় এবং পুনর্নির্মাণ করা হয়। মসজিদের তালিকা আফ্রিকার মসজিদগুলির তালিকা মিশরে মসজিদের তালিকা Pavils, Gatis (২০১৩-১১-০১)। "Agadez Mosque"। Wondermondo (ইংরেজি ভাষায়)। সংগ্রহের তারিখ ২০১৮-১২-১৯।  Taub, Ben (এপ্রিল ১০, ২০১৭)। https://web.archive.org/web/20170403090127/http://www.newyorker.com/magazine/2017/04/10/the-desperate-journey-of-a-trafficked-girl। এপ্রিল ৩, ২০১৭ তারিখে মূল থেকে আর্কাইভ করা।  |শিরোনাম= অনুপস্থিত বা খালি (সাহায্য) "Beautiful Mosques Pictures"। www.beautifulmosque.com। ২০১৮-১২-১৯ তারিখে মূল থেকে আর্কাইভ করা। সংগ্রহের তারিখ ২০১৮-১২-১৯।  Centre, UNESCO World Heritage। "Historic Centre of Agadez"। UNESCO World Heritage Centre (ইংরেজি ভাষায়)। সংগ্রহের তারিখ ২০১৮-১২-১৯।  "Historic Centre of Agadez - Niger | African World Heritage Sites"। www.africanworldheritagesites.org। সংগ্রহের তারিখ ২০১৮-১২-১৯।
আওস ইবনে খালিদ ইবনে কুরত

আওস ইবনে খালিদ ইবনে কুরত আল আনসারী আন নাজ্জারি মুহাম্মাদের একজন বিখ্যাত আরব এবং আনসার সাহাবা ছিলেন। তবে তিনি সাহাবা কিনা সেটা নিয়ে মতানৈক্য রয়েছে। তিনি সৌদি আরবের মদিনা শহরে জন্মগ্রহণ করেছিলেন এবং একজন আনসারী সাহাবা ছিলেন। যদিও অনেক রিজাল বিশেষজ্ঞ তার নাম সাহাবাদের নামে অন্তর্ভুক্ত করেননি। তবে অধিকাংশ ইতিহাসবিদদের ধারণা তিনি অবশ্যই সাহাবাদের অন্তর্ভুক্ত। তবে এটা সুনিশ্চিত যে তার পুত্র সাফওয়ান ইবনে আওস একজন প্রসিদ্ধ তাবেয়ী ছিলেন। আওস ইবনে খালিদ ইবনে কুরত প্রথম বিবাহ করেন আবু আইয়ুব আল আনসারীর কন্যা আমরা বিনতে আইয়ুবকে এবং দ্বিতীয় বিবাহ করেন রাবি ইবনে কায়স ইবনে আমিরের কন্যা নাইলা বিনতে রাবীকে। তার স্ত্রী নাইলা বিনতে রাবী উম্মু সাফওয়ান নামে সুপরিচিত। কিছু কিছু জীবনী বিশেষজ্ঞ তিনি সাহাবা নয় এটা উল্লেখ করলেও অধিকাংশ ইতিহাসবিদ ও বিশেষজ্ঞ বলছেন তার পুত্র সাফওয়ান ইবনে আওস একজন তাবেয়ী। তাই এইদিক পর্যালোচনা করে বলা যায় আওস ইবনে খালিদ ইবনে কুরত যদি মুহাম্মাদের নবুয়ত পূর্ব জীবনে মৃত্যুবরণ করতেন তাহলে তার পুত্র সাফওয়ান একজন সাহাবা হতেন। একই সাথে এও বলা যায় যে আওস ইবনে খালিদ ইবনে কুরত মুহাম্মাদের নবুয়ত পরবর্তী সময়ে মৃত্যুবরণ করেছেন। আর মদিনায় মুহাম্মাদ মৃত্যুবরণ পর্যন্ত কোন আনসারীই কাফির ছিলেন না। এজন্য সুস্পষ্ট ভাবে বলা যায় তিনি একজন সাহাবা ছিলেন। ইসলামী বিশ্বকোষ ১ম খণ্ড - ১০৭ পৃষ্ঠা।  ইবনে হাজার আসকালানি, [আল ইসাবা ফি তাময়িযিস সাহাবা, ১ম খন্ড -৮৩], মিশর ১৩৫৮ হিজরি।
নিয়ামের বড় মসজিদ

নিয়ামের বড় মসজিদ (ফরাসি: Grande mosquée de Niamey) নাইজারের নিয়ামেতে অবস্থিত একটি মসজিদ। এটি ১৯৭০-এর দশকে নির্মাণ করা হয়েছে। এটি এই শহরের বৃহত্তম মসজিদ, যা লিবিয়ার অর্থায়নে নির্মাণ করা হয়েছিল। এই মসজিদে ১৭১ ধাপ বিশিষ্ট একটি মিনার রয়েছে। মসজিদের তালিকা আফ্রিকার মসজিদগুলির তালিকা মিশরে মসজিদের তালিকা Rosen, Armin (৯ অক্টোবর ২০১৫)। "Niger's desert north is a glimpse into the destructive brilliance of Gaddafi's 42 years in power"। Business Insider। ১৬ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ১০ জুলাই ২০১৬।  (ইংরেজি ভাষায়) Sights in Niamey LonelyPlanet.com (ইংরেজি ভাষায়) Niger: The Bradt Travel Guide on Google Books(ইংরেজি ভাষায়)
আওস ইবনে সালাবা

আওস ইবনে সালাবা আল আনসারী মুহাম্মাদের একজন প্রসিদ্ধ সাহাবা ছিলেন। এই সাহাবাকে কেন্দ্র করে সূরা আত-তাওবাহের ৯৪ নং আয়াত নাযিল হয়। আওস ইবনে সালাবা মদিনাতে জন্মগ্রহণ করেন এবং একজন আনসার সাহাবা ছিলেন। হাকিম ইবনে আব্দুল্লাহর মতে, যেসকল সাহাবা নিশাপুর আগমন করেন তাদের মধ্যে আওস ইবনে সালাবা অন্যতম। তিনি একজন নিষ্ঠাবান সাহাবা হওয়া সত্ত্বেও তাবুকের যুদ্ধে অংশগ্রহণ করা হতে বিরত থাকেন। পরবর্তীতে তিনি নিজের কাজের জন্য অনুতপ্ত হন এবং আল্লাহ্‌ ও মুহাম্মাদের নিকট ক্ষমা প্রার্থনা করেন। এই যুদ্ধে যারা অংশগ্রহণ করা হতে বিরত থাকেন, আল্লাহ্‌ তাদের প্রতি ভৎসর্না নিন্দাসূচক আয়াত অবতীর্ণ করেন। তুমি যখন তাদের কাছে ফিরে আসবে, তখন তারা তোমাদের নিকট ছল-ছুতা নিয়ে উপস্থিত হবে; তুমি বলো, ছল কারো না, আমি কখনো তোমাদের কথা শুনব না; আমাকে আল্লাহ তা’আলা তোমাদের অবস্থা সম্পর্কে অবহিত করে দিয়েছেন। আর এখন তোমাদের কর্ম আল্লাহই দেখবেন এবং তাঁর রসূল। তারপর তোমরা প্রত্যাবর্তিত হবে সেই গোপন ও আগোপন বিষয়ে অবগত সত্তার নিকট। তিনিই তোমাদের বাতলে দেবেন যা তোমরা করছিলে। - আল কুরআন - (৯:৯৪) [১] তখন আওস ইবনে সালাবা ভয় পেয়ে যান এবং অনুতপ্ত হন, এরপর পাপের মার্জনাস্বরূপ নিজেকে মদিনার মসজিদে নববীর একটি খুঁটির সাথে নিজেকে বেঁধে রাখেন এবং শপথ করেন মুহাম্মাদ যদি তার বাধন খুলে না দেন তাহলে সে নিজে থেকে এই বাধন খুলবেন না। মুহাম্মাদ তাবুক হতে প্রত্যাবর্তন করে মসজিদে প্রবেশ করিয়া অন্যদের সাথে তাকে খুঁটির সাথে বাঁধা অবস্থায় দেখতে পান। এবং এই ঘটনার কারণ জানতে পেরে মুহাম্মাদ বলেন, আল্লাহর নির্দেশ না আসা পর্যন্ত এই বাধন আমি খুলে দিতে পারবোনা। অবশেষে আল্লাহ্‌ তাদেরকে ক্ষমা করে দিয়ে কুরআনে আয়াত নাযিল করেন। আর কোন কোন লোক রয়েছে যারা নিজেদের পাপ স্বীকার করেছে, তারা মিশ্রিত করেছে একটি নেককাজ ও অন্য একটি বদকাজ। শীঘ্রই আল্লাহ হয়ত তাদেরকে ক্ষমা করে দেবেন। নিঃঃসন্দেহে আল্লাহ ক্ষমাশীল করুণাময়। - আল কুরআন - (৯:১০২) [২] এরপর মুহাম্মাদ আওস ইবনে সালাবাসহ সকলকে বাঁধনমুক্ত করে দেন। ইসলামী বিশ্বকোষ ১ম খণ্ড- ১০৭ পৃষ্ঠা।  ইবনুল আসির, [উসদুল গাবা,তেহরান তা.বি -১ম খণ্ড -১৪১]।  ইবনে হাজার আসকালানি, [আল ইসাবা ফি তাময়িযিস সাহাবা, ১ম খন্ড -৮১], মিশর ১৩২৮ হিজরি।  আয যামাখশারী,[ আশ কাশশাফ, বৈরুত ২য় খন্ড ৩০৬-০৭ ]।
আওস ইবনে জুবায়ের

আওস ইবনে জুবায়ের আল আনসারী মুহাম্মাদের একজন অপ্রসিদ্ধ আনসার সাহাবা ছিলেন। তিনি মদিনাতে বনু আমর ইবনে আওফ  গোত্রে জন্মগ্রহণ করেছেন। তিনি খায়বারের যুদ্ধে অংশগ্রহণ করেছিলেন এবং নাঈম দুর্গ অবরোধকালে ৬২৮ সালে তিনি মৃত্যুবরণ করেছেন। ইসলামী বিশ্বকোষ ১ম খণ্ড- ১০৭ পৃষ্ঠা।  ইবনুল আসির, [উসদুল গাবা,তেহরান তা.বি -১ম খণ্ড -১৪১]।  ইবনে হাজার আসকালানি, [আল ইসাবা ফি তাময়িযিস সাহাবা, ১ম খন্ড -৮১], মিশর ১৩২৮ হিজরি।
গোথাম শহর

গোথাম শহর (/ˈɡɒθəm/ GOTH-əm) (ইংরেজি: Gotham City) হলো একটি কাল্পনিক শহর যা ব্যাটম্যান এর বাসস্থান হিসেবে জনপ্রিয়। ডিসি কমিক্স প্রকাশিত আমেরিকান কমিক বইগুলোতে এই শহরের সম্পর্কে বর্ননা করা হয়েছে।
ড্রেজার

ড্রেজার খনন কাজে ব্যবহার করা হয় এমন নৌযান। ড্রেজার সাধারণত স্থির বা চলনক্ষম থাকেনা এটি একটি প্লাটফরমে স্থাপিত থেকে নদি বা জলাশয়ের তলা থেকে মাটি , কাদা, পাথর ইত্যাদি সরানোর কাজ করে থাকে। প্রয়োজন অনুযায়া টাগ বোট [নৌযান টেনে নেয়ার জন্য বিশেষ শক্তিশালি নৌযান] দিয়ে টেনে স্থানান্তরিত করা হয়। তবে চলনক্ষম ড্রেজার ও দেখা যায়, যা ইঞ্জিন সংযুক্ত থাকে এবং চলাচল করতে পারে। খননের ধরনের উপর ভিত্তি করে কয়েক ধরনের ড্রেজার হয়। ১. কাটার সাকশন ড্রেজার ২. হপার ড্রেজার ৩. ট্রেইলিং সাকশন ড্রেজার ৪. বাকেট টাইপ ড্রেজার
আওস ইবনে মিয়ার

আওস ইবনে মিয়ার মুহাম্মাদের একজন অন্যতম সাহাবা ছিলেন এবং তিনি বিলালের অনুপস্থিতিতে মক্কাতে মুয়াজ্জিনের দায়িত্ব পালন করতেন। আওস ইবনে মিয়ারের উপনাম আবু মাহযুরা এবং এই নামেই তিনি অধিক পরিচিত। তিনি মক্কার কুরাইশ বংশে জন্মগ্রহণ করেছিলেন। তার পিতার নাম মিয়ার ইবনে লাওযান এবং মাতার নাম খুযাইয়া। তিনি মক্কা বিজয়ের দিন ইসলাম গ্রহণ করেছিলেন। মক্কা বিজয়ের পর যখন মুহাম্মাদ মক্কায় আগমন করলেন তখন তিনি মুহাম্মাদের নিকট উপস্থিত হয়ে আযান দেওয়ার অনুমতি প্রার্থনা করেন এবং অনুমতি লাভ করেন। যতদিন তারা মক্কায় অবস্থান করেছিলেন ততদিন বিলাল ইবনে রাবাহের অনুপস্থিতিতে তিনি এবং তার অনুপস্থিতিতে আমর ইবনে উম্মে মাকতুম আযান দিতেন। এরপর মুহাম্মাদ যখন মক্কা প্রত্যাবর্তন করলেন তখন আওস ইবনে মিয়ার মুহাম্মাদের অনুমতিক্রমে মক্কাতে স্থায়ীভাবে আযানের দায়িত্ব পালন করেন। মুহাম্মাদ ইবনে আমরের মতে, এরপর থেকে তার বংশধর এখন পর্যন্ত মক্কায় আযানের দায়িত্ব পালন করে আসছেন। আওস ইবনে মিয়ার ৫৯ হিজরিতে মক্কায় মৃত্যুবরণ করেন। ইসলামী বিশ্বকোষ ১ম খণ্ড- ১০৭ পৃষ্ঠা।  ইবনুল আসির, [উসদুল গাবা,তেহরান তা.বি -১ম খণ্ড -১৫০]।  আয যাহাবী, তাজরিদু আসমাইস সাহাবা ১ম খণ্ড- ৩৮।  তাবাকাত ৩য় খন্ড -২৩৪।  হাজার ইবনে আসকালানী, আল ইসাবা, ১ম খণ্ড- ৮৭।  তাবাকাত ৫ম খণ্ড -৪৫০।  "হাজার ইবনে আসকালানী, তাকরীবুত তাহযীব, ১ম খণ্ড- ৮৬"।
নিকি তাম্বোলি

নিকি তাম্বোলি (জন্ম: ২১ আগস্ট, ১৯৯৬) একজন ভারতীয় মডেল এবং চলচ্চিত্র অভিনেত্রী। তিনি মূলত তামিল এবং তেলুগু চলচ্চিত্রে অভিনয় করে থাকেন। তার অভিষেক চলচ্চিত্র চিকাটি গাদিলো চিতাকটডু (২০১৯)-এর জন্যও পরিচিত তিনি। নিকি তাম্বোলি ১৯৯৬ সালের ২১ই আগস্ট ভারতের মহারাষ্ট্রের ঔরঙ্গাবাদে জন্মগ্রহণ করেন। তিনি তার বিদ্যালয়পাঠ ও স্নাতক ঔরঙ্গাবাদে সম্পন্ন করেছিলেন। স্নাতক সম্পন্ন হওয়ার পরে তিনি একজন মডেল হিসেবে তার কর্মজীবন শুরু করেন এবং শীর্ষ ব্র্যান্ড ও বিভিন্ন টেলিভিশন বিজ্ঞাপনেও কাজ করেছিলেন। নিকি তাম্বোলি ২১ বছর বয়সে মডেল হিসাবে তার কর্মজীবন শুরু করেছিলেন। তিনি ২০১৯ সালে সন্তোষ পি. জয়কুমার পরিচালিত চিকাটি গাদিলো চিতাকটডু-তে পূজা চরিত্রে অভিনয় করে চলচ্চিত্রে অভিষেক করেছিলেন। একই বছর নিকি তাম্বোলি রাঘব লরেন্স ও ওভিয়ানন্দ বৈধিকার সাথে দিব্যার'র ভূমিকায় কাঞ্চনা ৩-এ অভিনয়ের মাধ্যমে তামিল চলচ্চিত্রেও অভিষেক করেন। নিকি'র দ্বিতীয় তেলুগু চলচ্চিত্র বিজয় কৃষ্ণের থিপারা মীসাম, যেটিতে শ্রী বিষ্ণুর বিপরীতে নিকি মুখ্য নারী চরিত্রে অভিনয় করেন; চলচ্চিত্রটি ২০১৯ সালের ৮ই নভেম্বর প্রেক্ষাগৃহে মুক্তি পায়। এছাড়াও শীর্ষ ব্র্যান্ড এবং বিভিন্ন টেলিভিশন বিজ্ঞাপন যেমন শেন, স্টাল্কবাইলাভ ইত্যাদির জন্য তিনি কাজ করেছেন। নিকি'র পরবর্তী চলচ্চিত্র তিরুগু মাইসে কন্নড় ও তেলুগু ভাষায় মুক্তি পাবে, যেখানে তিনি মুখ্য নারী চরিত্রে অভিনয় করবেন। "Bigg Boss 14: Who is Nikki Tamboli? Here's all you should know about the actress"। India TV News। সংগ্রহের তারিখ ২০২০-১২-২৫।  ChennaiFebruary 2। "Chikati Gadilo Chithakotudu trailer out: Santhosh P Jayakumar takes his Tamil adult comedy to Tollywood"। India Today (ইংরেজি ভাষায়)। সংগ্রহের তারিখ ২০২০-১২-২৫।  "Nikki Tamboli Biography"। NewsBugz.com (ইংরেজি ভাষায়)। ১০ জুন ২০২০ তারিখে মূল থেকে আর্কাইভ করা। সংগ্রহের তারিখ ৩ মে ২০২০।  Kumar, Munna। "Kanchana 3 में घोस्ट का किरदार निभाने वाली ये एक्ट्रेस, अपनी बोल्डनेस से उड़ती हैं लोगों की नींद"। India News (হিন্দি ভাষায়)। সংগ্রহের তারিখ ২০২০-১২-২৫।  "Model To Be Actor Soon, Nikki Tamboli All Set To Debut Her Bollywood Film"। TheIndiaSaga.com (ইংরেজি ভাষায়)। সংগ্রহের তারিখ ৩ মে ২০২০।  "Nikki Tamboli to make her Sandalwood debut with 'Tirugo Mise'" (ইংরেজি ভাষায়)। Times Of India। সংগ্রহের তারিখ ৩ মে ২০২০।  "Nikki Tamboli - Thippara Meesam"। BuzzWhoop.com (ইংরেজি ভাষায়)। ১৬ জুন ২০২০ তারিখে মূল থেকে আর্কাইভ করা। সংগ্রহের তারিখ ৩ মে ২০২০।  "Nikki Tamboli is second Bigg Boss 14 contestant, says she will break hearts on Salman Khan's show. Watch"। Hindustan Times (ইংরেজি ভাষায়)। ২০২০-১০-০৩। সংগ্রহের তারিখ ২০২০-১২-২৫।  উইকিমিডিয়া কমন্সে নিকি তাম্বোলি সংক্রান্ত মিডিয়া রয়েছে। ইন্টারনেট মুভি ডেটাবেজে নিকি তাম্বোলি (ইংরেজি) টুইটারে নিকি তাম্বোলি ইন্সটাগ্রামে নিকি তাম্বোলি
হাফসা সুলতান মসজিদ

হাফসা সুলতান মসজিদ বা সুলতান মসজিদ হচ্ছে ১৬ শতকে নির্মিত একটি উসমানি মসজিদ। মসজিদটি তুরস্কের মানিসা শহরে অবস্থিত। ১৫২২ সালে প্রথম উসমানী খলিফা এবং নবম উসমানীয় সুলতান প্রথম সেলিমের স্ত্রী এবং বিখ্যাত সুলতান সুলাইমানের মা হাফসা সুলতান তুরস্কের মানিসাতে এই মসজিদ এবং সংলগ্ন ধর্মীয় স্থাপনা নির্মাণ করেছিলেন। মসজিদ কমপ্লেক্সটি একটি মসজিদ, একটি মাদরাসা, একটি অনাথশালা, প্রাথমিক বিদ্যালয়, একটি তাপস স্নানাগার এবং একটি হাসপাতাল নিয়ে গঠিত। মসজিদটি একটি কেন্দ্রীয় গম্বুজ দ্বারা আচ্ছাদিত এবং এর ২টি মিনার রয়েছে। Necipoğlu 2005, পৃ. 53-54। Necipoğlu, Gülru (২০০৫)। The Age of Sinan: Architectural Culture in the Ottoman Empire। London: Reaktion Books। আইএসবিএন 978-1-86189-253-9।  আর্কনেট-এ হাফসা সুলতান কমপ্লেক্স Photographs of the complex by Dick Osseman
সোকোল্লু মেহমেদ পাশা মসজিদ, লুলেবুর্গাজ

সোকল্লু মেহমেদ পাশা মসজিদ (তুর্কি: Sokollu Mehmet Paşa Camii হচ্ছে ১৬ শতকের একটি উসমানী মসজিদ। মসজিদটি উত্তর-পশ্চিম তুরস্কের কার্ক্লেরেলি প্রদেশের লুলেবুর্গাজ শহরে অবস্থিত। উসমানী উজিরে আজম সোকোল্লু মেহমেদ পাশার (কার্যকাল: ১৫৬৫–১৫৭৯) অনুদানে মসজিদটি নির্মিত হয়। এর নকশা প্রণয়ন করেন রাজকীয় স্থপতি মিমার সিনান। এটি ১৫৬৫ সাল থেকে ১৫৬৯-৭০ সালের মধ্যে নির্মিত হয়েছে। একটি বিশাল কমপ্লেক্স এর অংশ হিসেবে এর সাথে একটি মাদরাসা একটি ধর্মশালা এবং একটি পান্থশালা অন্তর্ভুক্ত রয়েছে। "Tarihi Yapılar - Camiler: Lüleburgaz Sokollu Mehmet Paşa Camii" (Turkish ভাষায়)। Kırklareli İl Kültür ve Turizm Müdürlüğü। সংগ্রহের তারিখ ২০১৭-০৭-০১। উদ্ধৃতি শৈলী রক্ষণাবেক্ষণ: অচেনা ভাষা (link) | Necipoğlu 2005, পৃ. 353। Necipoğlu, Gülru (২০০৫)। The Age of Sinan: Architectural Culture in the Ottoman Empire। London: Reaktion Books। আইএসবিএন 978-1-86189-253-9।  আর্কনেট-এ Sokollu Mehmet Paşa Külliyesi
এ এফ এম সোলায়মান চৌধুরী

এ এফ এম সোলায়মান চৌধুরী একজন বাংলাদেশি অবসরপ্রাপ্ত সরকারি কর্মকর্তা ও রাজনীতিবিদ। তিনি জাতীয় রাজস্ব বোর্ডের চেয়ারম্যান ছিলেন। এ এফ এম সোলায়মান চৌধুরী ১ জানুয়ারী ১৯৫০ সালে কুমিল্লা জেলার মনোহরগঞ্জ উপজেলার উত্তর হাওলা ইউনিয়নের দক্ষিণ ফেনুয়া গ্রামে জন্ম গ্রহণ করেন। তার পিতা আব্দুল জাব্বার ছিলেন কুমিল্লা দায়রা জুরি বোর্ডের সদস্য। মাতা শাহার বানু। তিনি ১৯৬৬ সালে নোয়াখালীর বেগমগঞ্জ পাইলট উচ্চ বিদ্যালয় হতে এসএসসি পাশ করেন। ১৯৭৫ সালে চট্টগ্রাম বিশ্ববিদ্যালয় হতে বিএ ও চট্টগ্রাম প্রকৌশল ও প্রযুক্তি বিশ্ববিদ্যালয় থেকে এমবিএ ডিগ্রী লাভ করেন। ১৯৬৯ সালে তিনি বিয়ে করেন। সোলায়মান চৌধুরী ১৯৭৭ সালে অনুষ্ঠিত সুপিরিয়র পোষ্ট পরিক্ষায় উত্তীর্ণ হয়ে ১৯৭৯ সালে সহকারী কমিশনার ও ম্যাজিষ্টেট পদে ঢাকা জেলায় সরকারি চাকরিতে যোগদান করেন। ঢাকা ও চট্টগ্রাম সিটি করপোরেশনের সচিব, পাটকল সংস্থার চেয়ারম্যান, চট্টগ্রাম ওয়াসা চেয়ারম্যান, জনতা ব্যাংকের চেয়ারম্যান, পেট্রোলিয়াম করপোরেশনের চেয়ারম্যান, রাষ্ট্রপতির সচিবসহ বিভিন্ন দায়িত্ব পালন করেছেন। তিনি ২০০১ সালে ফেনীর জেলা প্রশাসক, ২০০৬ সালে পর তিনি সংস্থাপন মন্ত্রণালয়ের সচিব ও সর্বশেষ রাজস্ব বোর্ডের চেয়ারম্যান পদ থেকে তিনি অবসরে যান। চাকরি শেষে তিনি বিএনপির চেয়ার পার্সন বেগম খালেদা জিয়ার রাজনৈতিক উপদেষ্টা হিসেবেও কিছুদিন দায়িত্ব পালন করেন। তিনি ১৯৬৪ সালে ইসলামী ছাত্র সংঘে যোগ দিয়ে ১৯৭৫ সালের নভেম্বরে ছাত্রজীবন সমাপ্ত হলে বাংলাদেশ জামায়াতে ইসলামীতে যোগদেন। ১৯৭৭ সালে জামায়াতে ইসলামীর কেন্দ্রীয় স্বাস্থ্য বিষয়ক সহকারী সম্পাদকের দায়িত্ব পালন করেন। ২০০৬ সাল পর্যন্ত সরকারি চাকরিতে থাকায় প্রকাশ্যে রাজনীতি থেকে দূরে ছিলেন। সচিব পদ থেকে অবসরে যাওয়ার পর ২০০৯ সালে পুনরায় তিনি জামায়াতে ইসলামীর সঙ্গে যুক্ত হয়ে কেন্দ্রীয় মজলিশে শুরার সদস্য এবং দলের পেশাজীবীদের সংগঠন জাতীয় পেশাজীবী ফোরামের সভাপতির দায়িত্বে ছিলেন। ১০ ডিসেম্বর ২০১৯ সালে তিনি বাংলাদেশ জামায়াতে ইসলামী থেকে পদত্যাগ করেন। ২ মে ২০২০ সালে আত্মপ্রকাশ হওয়া ‘আমার বাংলাদেশ পার্টি’ (এবি পার্টি) নামক নতুন রাজনৈতিক দলের আহ্বায়ক ঘোষিত হন তিনি। "বস্ত্র ও পাট মন্ত্রণালয়, প্রাক্তন সচিব গণ"। বাংলাদেশ জাতীয় তথ্য বাতায়ন। ১৬ জুন ২০১৯ তারিখে মূল থেকে আর্কাইভ করা। সংগ্রহের তারিখ ৩ মে ২০২০।  "জন আকাঙ্ক্ষায় যুক্ত হলেন সাবেক সচিব সোলায়মান চৌধুরী"। দৈনিক প্রথম আলো। ৭ ডিসেম্বর ২০১৯। ৮ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৩ মে ২০২০।  "জামায়াত থেকে সাবেক সচিব সোলায়মান চৌধুরীর পদত্যাগ"। যমুনা টিভি। ১০ ডিসেম্বর ২০১৯। ৬ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ৩ মে ২০২০।  "জামায়াতে ইসলামী থেকে সাবেক সচিবের পদত্যাগ"। দৈনিক ইত্তেফাক। ১০ ডিসেম্বর ২০১৯। সংগ্রহের তারিখ ৩ মে ২০২০।  "নতুন রাজনৈতিক দল 'এবি পার্টি'র আত্মপ্রকাশ"। দৈনিক জাগরণ। ২ মে ২০২০। সংগ্রহের তারিখ ৩ মে ২০২০। [স্থায়ীভাবে অকার্যকর সংযোগ] "সোলায়মান ও মনজুর নেতৃত্বে নতুন দল, উত্তাপ জামায়াত-শিবিরে"। বাংলা ট্রিবিউন। ১ মে ২০২০। ২ মে ২০২০ তারিখে মূল থেকে আর্কাইভ করা। সংগ্রহের তারিখ ৩ মে ২০২০।
ইয়াম্মা মসজিদ

ইয়াম্মা মসজিদ নাইজারে অবস্থিত একটি পুরাতন মসজিদ। মসজিদটি আদিবাসী সুদানো-সাহেলিয়ান স্থাপত্যশৈলীতে নির্মিত। ১৯৬২ সালে নাইজারের মরুভূমির অঞ্চল ইয়াম্মায় এটি নির্মাণ করা হয়েছে। ১৯৬০ সালে শেষ হওয়া ফরাসী উপনিবেশের এই মসজিদটি ৬০ বছরেরও বেশি সময় ধরে নির্মাণ করা হয়েছে। গ্রামবাসী যখন মসজিদ নির্মাণের সিদ্ধান্ত নিয়েছিল, তারা এমন একটা স্থান নির্ধারণ করেছিল, যেখানে প্রত্যেকে নামাজের জন্য জড়ো হতে পারে। শুরুতে কাঠামোটি কাদা ইট দিয়ে নির্মিত করেছিল এবং পরে চার কোণার টাওয়ার দ্বারা বেষ্টিত একটি কেন্দ্রীয় গম্বুজ নির্মিত করেছিল। গ্রামবাসীরা প্রত্যেকে এখানে অবদান রেখেছিলেন; কেউ জায়গা দিয়েছেন, কেউ কাদা ইট তৈরি করেছেন, কেউ জল বহন করেছেন এবং কেউ কাঠ সংগ্রহ করেছেন। এই মসজিদটিকে ১৯৮৬ সালে আর্কিটেকচারের জন্য আগা খান পুরস্কার প্রদান করা হয়েছিল। মসজিদের তালিকা আফ্রিকার মসজিদগুলির তালিকা মিশরে মসজিদের তালিকা Archnet। "Yaama Mosque"। সংগ্রহের তারিখ ৯ মার্চ ২০১৮।  ইয়াম্মা মসজিদ[স্থায়ীভাবে অকার্যকর সংযোগ] - স্থাপত্য পর্যালোচনা
আজিজি মসজিদ

আজিজিয়া মসজিদ (রোমানীয়: Moscheea Azizyie) ডবরুজা অঞ্চলে রোমানিয়ার তুলসিয়া রাস্তায় অবস্থিত একটি মসজিদ। এটি ১৮৬৩ সালে সুলতান আবদুল আজিজের রাজত্বকালে তাকে উৎসর্গ করে নির্মিত হয়েছিল এবং তার নামানুসারে এর নামকরণ করা হয়েছে। এই মসজিদটি ডবরুজাতে ওসমানীয় সাম্রাজ্যের নির্মিত বৃহত্তম মসজিদগুলির মধ্যে একটি। এতে ব্যবহার করা হয়েছে ৮৫ সেন্টিমিটার পুরু কাটা পাথরের তৈরি পাত। এতে ৩২টি জানালা রয়েছে, যার ১৮টি উপরের অংশে, যা তিন দিকের বিল্ডিংটিকে ঘিরে অভ্যন্তরের মেঝেতে প্রাকৃতিক আলোক সজ্জিত করে। মসজিদটি প্রতিষ্ঠিত হওয়ার সময় থেকেই মসজিদ সংলগ্ন তুরস্কের একটি স্কুল ছিল, যেটি ১৮৬৫ সালে এর সাথে একত্রিত করা হয়েছে। এতে একটি মিনার রয়েছে, বর্তমান মিনারটি ১৮৯৭ সালে ডবরুজা রোমানিয়ান ওল্ড কিংডমের অংশ ছিল এবং ধর্ম বিষয়ক ও পাবলিক নির্দেশনা মন্ত্রণালয়ের সরবরাহকৃত তহবিল ব্যবহার করে এই মিনারটি নির্মাণ করা হয়েছিল। রোমানিয়ার সংস্কৃতি ও ধর্ম বিষয়ক মন্ত্রণালয় এই মসজিদ এবং পূর্ববর্তী বিদ্যালয়টিকে ঐতিহাসিক নিদর্শন হিসেবে তালিকাভুক্ত করেছে। (রোমানীয় ভাষায়) Lista Monumentelor Istorice 2010: Județul Tulcea ওয়েব্যাক মেশিনে আর্কাইভকৃত ১৩ নভেম্বর ২০২০ তারিখে (রোমানীয় ভাষায়) "Geamia / Moscheea Azizyie, Tulcea" ওয়েব্যাক মেশিনে আর্কাইভকৃত ১৫ ডিসেম্বর ২০১৮ তারিখে at the Tulcea County Council site
দিজোঁ ফুটবল কোত দর

দিজোঁ ফুটবল কোত দর (ফরাসি উচ্চারণ: ​[diʒɔ̃ futbol kot dɔʁ]; সাধারণত দিজোঁ এফসিও অথবা শুধুমাত্র দিজোঁ নামে পরিচিত) হচ্ছে দিজোঁ ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯৯৮ সালে প্রতিষ্ঠিত হয়েছে। দিজোঁ এফসিও তাদের সকল হোম ম্যাচ দিজোঁর স্তাদ গেস্তন জেরারে খেলে থাকে; যার ধারণক্ষমতা হচ্ছে ১৯,৯৫৫। বর্তমানে এই ক্লাবের ম্যানেজারের দায়িত্ব পালন করছেন স্তেফান জোবার এবং সভাপতির দায়িত্ব পালন করছেন অলিভিয়ে দেলকুর। গ্যাবনীয় আক্রমণভাগের খেলোয়াড় ব্রুনো একুয়েলে মাঙ্গা এই ক্লাবের অধিনায়কের দায়িত্ব পালন করছেন। "Dijon FCO Stats and History"। fbref.com। ২৭ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ৩ মে ২০২০।  "Dijon FCO"। eurosport.com।  দাপ্তরিক ওয়েবসাইট (ফরাসি)
আরবা'আ রুকুন মসজিদ

আরবা'আ রুকুন মসজিদ (আরবি: أربع روكون; এছাড়াও আরবা রুকুন নামেও পরিচিত) হচ্ছে সোমালিয়ার মধ্যযুগীয় জেলা মোগাদিশুতে অবস্থিত একটি মসজিদ। এই মসজিদটি মোগাদিশু রাজধানীর অন্যতম একটি প্রাচীন ইসলামিক উপাসনালয়। ১২৬০ সালে খুসরু ইবনে মোবারক আল-শিরাজী দ্বারা এই মসজিদ, ফকর আদ-দ্বীন মসজিদসহ একসাথে প্রায় ৬৬৭টি মসজিদ নির্মাণ করা হয়েছিল। আরবা'আ রুকুনের মিহরাবে একই বছরের একটি শিলালিপি রয়েছে, যা মসজিদের প্রয়াত প্রতিষ্ঠাতা খুসরু ইবনে মোবারক আল-শিরাজী (খুসরু ইবনে মুহাম্মাদ)-এর স্মরণে লেখা হয়েছিল। মসজিদের তালিকা আফ্রিকার মসজিদগুলির তালিকা মিশরে মসজিদের তালিকা মসজিদ আল কিবলাতাইন Adam, Anita। Benadiri People of Somalia with Particular Reference to the Reer Hamar of Mogadishu (ইংরেজি ভাষায়)। পৃষ্ঠা 204–205।  AARP, Art and Archaeology Research Papers, Volumes 7-12 (ইংরেজি ভাষায়)। ১৯৭৫। পৃষ্ঠা 8।  Garlake, Peter S. (১৯৬৬)। The Early Islamic Architecture of the East African Coast (ইংরেজি ভাষায়)। Institute। পৃষ্ঠা 10।  Garlake, Peter S. (১৯৬৬)। The Early Islamic Architecture of the East African Coast (ইংরেজি ভাষায়)। Institute। পৃষ্ঠা 10।  আর্কনেট - মসজিদ ফখর আল-দীন ১৯৮৩ সালে আরবায় রুকুন মসজিদের ছবি আরবা'আ রুকুন মসজিদে একটি প্রবেশদ্বার, ১৩ তম শতাব্দীতে নির্মিত এবং এখন একটি তুর্কি সংস্থা ওয়েব্যাক মেশিনে আর্কাইভকৃত ২৮ জুলাই ২০২০ তারিখে, ২০১৭ দ্বারা পুনরুদ্ধার করা হচ্ছে ওয়েব্যাক মেশিনে আর্কাইভকৃত ২৮ জুলাই ২০২০ তারিখে
সেঁত-এতিয়েন স্পোর্টস অ্যাসোসিয়েশন

আসোসিয়েসিওঁ স্পোর্তিভ দ সেঁত-এতিয়েন লোয়ার (ফরাসি উচ্চারণ: ​[asɔsjɑsjɔ̃ spɔʁtiv də sɛ̃t‿etjɛn lwaʁ]; সাধারণত এএস সেঁত-এতিয়েন, এএসএসই (ফরাসি উচ্চারণ: ​[a.ɛs.ɛs.ø]) অথবা শুধুমাত্র সেঁত-এতিয়েন নামে পরিচিত) হচ্ছে ওভেরোনিয়-রন-আল্পসের সেঁত-এতিয়েন ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯১৯ সালে প্রতিষ্ঠিত হয়েছে। এএস সেঁত-এতিয়েন তাদের সকল হোম ম্যাচ সেঁত-এতিয়েনের স্তাদ জুফয়-গিশারে খেলে থাকে; যার ধারণক্ষমতা হচ্ছে ৪১,৯৬৫। বর্তমানে এই ক্লাবের ম্যানেজারের দায়িত্ব পালন করছেন ক্লদ পুয়েল এবং সভাপতির দায়িত্ব পালন করছেন বের্নার কাইয়াৎজো। ফরাসি রক্ষণভাগের খেলোয়াড় মাতিও দেবুশি এই ক্লাবের অধিনায়কের দায়িত্ব পালন করছেন। সেঁত-এতিয়েন তাদের হোম ম্যাচের পোশাকের রঙ সবুজের জন্য লে ভের নামেও পরিচিত। সেঁত-এতিয়েন রেকর্ড ১০বার লীগ ১-এর শিরোপা জয়লাভ করেছে; এর পাশাপাশি ক্লাবটি ৬টি কুপ দে ফ্রান্স, ১টি কুপ দে লা লীগ এবং ৫টি ট্রফি দে চ্যাম্পিয়নসের শিরোপা জয়লাভ করেছে। সেঁত-এতিয়েন ৩টি লীগ ২-এর শিরোপা জয়লাভ করেছে। এই ক্লাবটি ১৯৬০ এবং ১৯৭০-এর দশকে সর্বাধিক সাফল্য অর্জন করেছিল, উক্ত সময়ে ক্লাবটির পরিচালনার দায়িত্বে ছিলেন জঁ স্নেলা, আলবার বেতো এবং রবার্ট হারবিনের মতো ব্যক্তিত্ব। এই ক্লাবটির মূল প্রতিদ্বন্দ্বী হচ্ছে তাদের কাছাকাছি শহরের অন্য আরেক ক্লাব ওলাঁপিক লিয়োনে, যাদের সাথে তাদের ম্যাচটি ডার্বি-রন-আল্পস নামে পরিচিত। ২০০৯ সালে, এটি ক্লাবটি তাদের একটি মহিলা বিভাগ উদ্বোধন করেছিল। লীগ ১ রেকর্ড চ্যাম্পিয়ন (১০): ১৯৫৬–৫৭, ১৯৬৩–৬৪, ১৯৬৬–৬৭, ১৯৬৭–৬৮, ১৯৬৮–৬৯, ১৯৬৯–৭০, ১৯৭৩–৭৪, ১৯৭৪–৭৫, ১৯৭৫–৭৬, ১৯৮০–৮১ লীগ ২ চ্যাম্পিয়ন (৩): ১৯৬২–৬৩, ১৯৯৮–৯৯, ২০০৩–০৪ কুপ দে ফ্রান্স চ্যাম্পিয়ন (৬): ১৯৬১–৬২, ১৯৬৭–৬৮, ১৯৬৯–৭০, ১৯৭৩–৭৪, ১৯৭৪–৭৫, ১৯৭৬–৭৭ কুপ দে লা লীগ চ্যাম্পিয়ন (১): ২০১২–১৩ ট্রফি দে চ্যাম্পিয়নস চ্যাম্পিয়ন (৫): ১৯৫৭, ১৯৬২, ১৯৬৭, ১৯৬৮, ১৯৬৯ কুপ চার্লস দ্রাগো চ্যাম্পিয়ন (২): ১৯৫৫, ১৯৫৮ ইউরোপীয় কাপ রানার-আপ (১): ১৯৭৫–৭৬ "স্টেডিয়াম"। ট্রান্সফারমার্কেট। সংগ্রহের তারিখ ১১ নভেম্বর ২০২০।  "দলের তথ্য"। ট্রান্সফারমার্কেট। সংগ্রহের তারিখ ১১ নভেম্বর ২০২০।  উইকিমিডিয়া কমন্সে এএস সেঁত-এতিয়েন সংক্রান্ত মিডিয়া রয়েছে। দাপ্তরিক ওয়েবসাইট (ফরাসি)